Sio

**Sio** atawa **satwa taonan Tionghoa** tu semacem penggolongan terdisionil nyeng ngejuntrung tanggalan Tionghoa nyeng ditengerin ama satwa èn ngulang-ngulang saben taon selama 12 taon. Sio bekèn pisan di terdisi orang Tionghoa èn jadi bayang-bayang bakal palsapah èn budaya Tionghoa. Dalem primbon Tionghoa, katanya sipat-sipat orang tu ada juntrungannya ama dia pada sio. Aslinya deri Tiongkok, ni sio ada macemnya di negeri-negeri di Asia Wètan èn Asia Kidul-wètan, tulad, Nipong, Koréa Kidul, Pètnam, . Singapur, Nèpal, Butan, Kemboja, èn Muang-Tay.

Kalo dilongok, sio tu ada miripnya ama bintang 12: dua-duanya dibagi jadi 12 nyeng ngulang-ngulang, kebanyakan ditengerin ama satwa, èn dipaké bakal nerawang sipat-sipat. 12 satwa sio Tionghoa ga' cuman bakal tengerin taon Tionghoa, tapi juga dicayain bakal ngaru-ngaruin orang punya sipat, gawéan, kecocokan, mas'alah kawin, èn hoki. 

## Sejarah
Ngejuntrung ke cerita lama, Jade Emperor nanggap atu lomba bakal satwa nyeng bawa hoki bakal ditaro di tanggalan. Nyeng menangin tu lomba – curut – dijadiin  satwa mulaan bakal tu 12 taon nyeng ngulang-ngulang.

Takanu, ngejuntrung rekam sejarah èn pengajian, sio tu nongtot abis dilakoninnya "Wèt tanggalan *Ganji*", terus masing-masing deri 12 satwa tu dicabangin ke 12 cabang. Orang nyeng berojol saben taon ada ngebawa atu satwa.

Di Kekijiran Han Wètan, Hu Sim ngomong kalo hurup *si* (巳) tu gambarin hatu ula, tu juga sama bakal *hai* (亥) èn *shi* (豕; 'cèlèng'). Sempragan 12 cabang kebumian deri sio gampang banget ngeja kèder, orang-orang gantiin ama satwa nyeng pas ama cabang kebumian.

## Tenger

Sio mulainnya deri curut. 12-12 tenger sio ni ngewakilin sipatnya kendiri (batang langit, cabang kebumian, Im dan Yang (*Yin dan Yang*), Segitiga, and unsur alam). kecayaan kalo saben orang èn saben satwa ada punya lakon bakal maèn kecocokan masarakat dijuntrungin ama kecayaan orang Konghucu dalem masarakat nyeng merèrod. Cumang dengen kecayaan Konghucu terus-terusan cenggableg di Asia wayah gini berèndèngan ama cara pikir orang-orang wayah gini, mangkanya tu sio masing dipaké.  

Dalem èlmu nujum Tionghoa, satwa-satwa ditengerin bakal taon buat ngewakilin pemahaman orang laèn. Keselangsurupan nyeng lumbrah bakal satwa-satwa taonan cuman dikira tenger doang, lanjutnya banyak orang peringgi nyeng ngasih omong kalo sio tu cumang menjuntrungin bakal tatanan doangan. Takanu, ada juga satwa nyeng nengerin bulan (disebut "satwa jero"), nengerin hari (disebut "satwa bener"), èn nengerin jem (disebut "satwa resia"). Bumi tu kabèhan ada 12 tenger ama 5 usum.

Michel Ferlus (2012) nyeratin kalu nama-nama kolot deri cabang kebumian tu aslinye deri setilah Ostro-Asiatik. 
Penyerambahan bakal Ferlus ama nama-nama kolot nyeng dicatut deri Baxter èn Sagart (2014) bisa dilongok di bawa: 

* : basa Tionghoa Kolot *[n̥]ruʔ (diserambah ama basa Pièt-Muong Kolot *c.luː 'kebo')
* : basa Tionghoa Kolot *[m].qʰˤaʔ (diserambah ama basa Pièt-Muong Kolot *m.ŋəːˀ)
* : basa Tionghoa Kolot *[g]ˤəʔ (diserambah ama basa Pièt-Muong Kolot logat Lor *kuːrˀ)

Takanu, ada juga kata nyeng juntrungin Ostronési:
There is also a lexical correspondence with Austronesian:
* : basa Tionghoa Kolot *m[ə]t-s (diserambah ama basa Atayal miːts)

Setilah deri cabang kebumian dilongok deri kekijiran Siang punya batu tulis èn meureunan dipaké sebelon jaman Siang. Ferlus (2013) nyaranin kalo setilah kolot sebelon jaman Siang dipinjem deri omong Ostro-Asia nyeng ngejeprah di daèra kali Tiongkang (kali Yangse).
## Ruju'an